gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7837, del 26-07-2016 (2016/5348)

RESOLUCIÓ de 29 de juny de 2016, de la presidència, per la qual es dóna publicitat a una delegació de competència de la Junta de Govern en el seu director gerent.
------------------------------------------------------------------------------------------------------------------------------------------------------------------

### Dades del document

Número de DOGV
:   7837

Data del DOGV
:   26-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5348


Data del document
:   29-06-2016

Organisme emissor
:   Consorci Espacial València

Tipus de document
:   Resolució

RESOLUCIÓ de 29 de juny de 2016, de la presidència, per la qual es dóna publicitat a una delegació de competència de la Junta de Govern en el seu director gerent. [2016/5348]  
Els Estatuts del Consorci Espacial Valencià, aprovats per l'Acord de 12 de març de 2010, del Consell (DOCV 6227, 16.03.2010), atribueixen a la seua Junta de Govern diferents competències en relació amb la seua gestió ordinària.  
Reunida la Junta de Govern esmentada en data 27 de juny de 2016, va adoptar un acord de delegació d'aquestes competències a favor del seu director gerent, tot això de conformitat amb els estatuts esmentats.  
En virtut d'això, i de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquesta presidència resol:  
  
Primer  
Donar publicitat, a través de la inserció en el Diari Oficial de la Comunitat Valenciana, a la següent delegació de competència efectuada per la Junta de Govern del Consorci Espacial Valencià a favor del seu director gerent, i amb l'abast que igualment es determina:  
  
Delegació de la Junta de Govern en el director gerent per a representar al Consorci Espacial Valencià (VSC) en totes les actuacions que siga necessari realitzar davant de l'Oficina Nacional de Seguretat.  
  
Contra esta resolució, que esgota la via administrativa, els interessats podran interposar un recurs contenciós administratiu en el termini de dos mesos, a comptar des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant del mateix òrgan en el termini d'un mes comptat en els termes ja referits, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjuí que puguen interposar-ne qualsevol altre que consideren oportú.  
  
  
València, 29 de juny de 2016.- El conseller d'Educació, Investigació, Cultura i Esport i president del Consorci Espacial Valencià: Vicent Marzà Ibáñez.
Diari Oficial de la Generalitat Valenciana


Sumari del DOGV 7806, del 15-06-2016 (2016/4036)

Notificació de la sentència dictada en el procediment de divorci contenciós número 413/2015.
--------------------------------------------------------------------------------------------

### Dades del document

Número de DOGV
:   7806

Data del DOGV
:   15-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4036


Organisme emissor
:   Jutjat de Primera Instància i Instrucció Número 5 de Paterna

Tipus de document
:   Edicte

Notificació de la sentència dictada en el procediment de divorci contenciós número 413/2015. [2016/4036]  
María Amparo Pérez Conesa, lletrada de l'Administració de Justícia del Jutjat de Primera Instància i Instrucció número 5 de Paterna, faig saber que en aquest jutjat se segueixen actuacions de divorci contenciós 413/2015, instades per Simon Edward Stepney contra Bárbara Andrea Baiz, en les quals en el dia d'avui s'ha dictat resolució, per la qual s'ha disposat notificar la sentència dictada amb data 13 de gener de 2016 al demandat en parador ignorat. Es fa constar que, contra aquesta sentència, s'hi podrà interposar un recurs d'apel·lació, davant d'aquest mateix jutjat, dins del termini de 20 dies.  
  
I perquè valga de notificació de sentència de forma legal al demandat rebel, Bárbara Andrea Baiz, expedisc aquest edicte.  
  
Paterna, 26 d'abril de 2016.- La lletrada de l'Administració de Justícia: María Amparo Pérez Conesa.
Diari Oficial de la Generalitat Valenciana


Sumari del DOGV 7811, del 22-06-2016 (2016/4655)

Informació pública del projecte d'ordre per la qual s'estableix i autoritza el pla d'estudis conduents a l'obtenció del títol superior de Música en l'especialitat de Sonologia, del Conservatori Superior de Música Joaquín Rodrigo de València.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7811

Data del DOGV
:   22-06-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4655


Data del document
:   14-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Anunci

Descriptors 

:   * Conselleria d'Educació, Investigació, Cultura i Esport
    * cooperació administrativa

Informació pública del projecte d'ordre per la qual s'estableix i autoritza el pla d'estudis conduents a l'obtenció del títol superior de Música en l'especialitat de Sonologia, del Conservatori Superior de Música Joaquín Rodrigo de València. [2016/4655]  
Mitjançant la Resolució de 8 de juny de 2016, del conseller d'Educació, Investigació, Cultura i Esport, s'inicia l'expedient administratiu del projecte normatiu: ordre de la Conselleria d'Educació, Investigació, Cultura i Esport per la qual s'estableix i autoritza el pla d'estudis conduents a l'obtenció del títol superior de Música en l'especialitat de Sonologia, del Conservatori Superior de Música Joaquín Rodrigo de València.  
  
A fi de donar publicitat a la tramitació de l'esmentat projecte de disposició, s'obri període d'informació pública durant el termini de quinze dies hàbils, comptats a partir de l'endemà de la publicació del present anunci en el Diari Oficial de la Comunitat Valenciana, de conformitat amb el que estableix l'article 43.1.c de la Llei 5/1983, de 30 de desembre, del Consell i l'article 52.2 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
  
El text del projecte d'ordre podrà ser consultat en la pàgina web de la Conselleria d'Educació, Investigació, Cultura i Esport, en l'adreça electrònica  
 http://www.ceice.gva.es/ca/web/universidad/isea.  
  
València, 14 de juny de 2016.- La directora general d'Universitat, Investigació i Ciència: Josefina Bueno Alonso.
Diari Oficial de la Generalitat Valenciana


Sumari del DOGV 7734, del 04-03-2016 (2016/1426)

Informació pública del procediment de reintegrament per dèficit comptable número B-372/15, sector públic autonòmic (Conselleria de Sanitat - Departament de Salut de València - Doctor Peset), València.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7734

Data del DOGV
:   04-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1426


Organisme emissor
:   Tribunal de Cuentas

Tipus de document
:   Anunci

Informació pública del procediment de reintegrament per dèficit comptable número B-372/15, sector públic autonòmic (Conselleria de Sanitat - Departament de Salut de València - Doctor Peset), València. [2016/1426]  
Pel present edicte es fa públic, per a complir el que ha acordat la consellera de Comptes, per mitjà d'interlocutòria de data 24 de febrer de 2016, dictada en el procediment de reintegrament per dèficit comptable número B-372/15, sector públic autonòmic (Conselleria de Sanitat - Departament de Salut de València - Doctor Peset), València, que en aquest tribunal se segueix procediment de reintegrament per dèficit comptable per presumptes irregularitats comptables per pagaments realitzats pel Departament de Salut de València - Doctor Peset en concepte de gratificacions extraordinàries des de l'exercici 2005 fins a l'exercici 2012 a personal informàtic de l'hospital per guàrdies.  
Cosa que es fa pública amb la finalitat que els legalment habilitats per al manteniment o l'oposició a la pretensió de responsabilitat comptable puguen comparéixer en les actuacions, personant-se de forma deguda, dins del termini dels nou dies següents a la publicació d'aquest edicte.  
  
Madrid, 24 de febrer de 2016.- El secretari: Jaime Vegas Torres.
Diari Oficial de la Generalitat Valenciana


Sumari del DOGV 7831, del 19-07-2016 (2016/5086)

Adjudicació i formalització del contracte 386/2015. Servei de manteniment d'equips d'electromedicina de l' Hospital de Llíria del Departament de Salut de València Arnau de Vilanova - Llíria.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7831

Data del DOGV
:   19-07-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/5086


Data del document
:   14-06-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * contracte de serveis
    * adjudicació de contracte administratiu

Adjudicació i formalització del contracte 386/2015. Servei de manteniment d'equips d'electromedicina de l' Hospital de Llíria del Departament de Salut de València Arnau de Vilanova - Llíria. [2016/5086]  
1. Entitat adjudicadora  
a) Organisme: Generalitat Valenciana, Conselleria de Sanitat Universal i Salut Publica.  
b) Dependència que tramita l'expedient: Departament de Salut de Valencia Arnau de Vilanova - Llíria.  
c) Numero d'expedient: 386/2015.  
  
2. Objecte del contracte  
a) Tipus: servei.  
b) Descripció: servei de manteniment d'equips d'electromedicina de l'Hospital de Llíria del Departament de Salut de Valencia Arnau de Vilanova - Llíria.  
c) Divisió per lots i numero: no.  
d) CPV: 50420000-5 Serveis de reparació i manteniment d'aparats mèdic quirúrgics.  
50421000-5 Serveis de reparació i manteniment d'equip mèdics.  
  
e) Bolletí o diari oficial i data de publicació de l'anunci de licitació:  
  
a) Diari Oficial de la Comunitat Valenciana número 7640, de 21 d'octubre de 2015.  
b) Diario Oficial de la Unión Europea número DO/S S202, de 17.10.2015, 366533-2015-ES.  
c) Bolletí Oficial de l'Estat número 271, de 12 de novembre de 2015.  
  
3. Tramitació i procediment  
a) Tramitació: ordinària.  
b) Procediment: obert.  
c) Regulació harmonitzada.  
d) Criteris d'adjudicació: oferta econòmica mes avantatjosa en funció de varis criteris: Veure plecs.  
  
4. Pressupost base de licitació  
Cent quaranta i quatre mil euros (144.000,00 €) IVA exclòs. (BI: 144.000,00 ?, IVA 21 %: 30.240,00 ?, Import total: 174.240,00 ?).  
  
5. Adjudicació i formalització del contracte  
a) Data d'adjudicació: 18 de gener de 2016.  
b) Data de formalització del contracte: 8 de febrer de 2016.  
c) Contractista: Iberica de Manteniment, SA, (CIF: U 02688154).  
d) Nacionalitat: espanyola.  
e) Import d'adjudicació: cent díhuit mil huitanta euros IVA exclòs, i desglossat en BI: 118.080,00 ?, IVA 21 %: 24.796,80 ?, Total: 142.876,80 ?.  
  
València, 14 de juny de 2016.- El gerent del Departament: Juan Domene García. La directora econòmica: Cueva Santa Pedro García. (R 06.10.2015, de la consellera de Sanidad Universal y Salud Publica; DOCV 7639, 20.10.2015).
Diari Oficial de la Generalitat Valenciana


Sumari del DOGV 7812, del 23-06-2016 (2016/4791)

Correcció d'errades de la informació pública del projecte d'ordre per la qual s'estableix i autoritza el pla d'estudis conduent a l'obtenció del títol Superior de Música en l'especialitat d'Interpretació, itinerari Clau, del Conservatori Superior de Música Salvador Seguí de Castelló.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7812

Data del DOGV
:   23-06-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4791


Data del document
:   22-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * cooperació administrativa

Correcció d'errades de la informació pública del projecte d'ordre per la qual s'estableix i autoritza el pla d'estudis conduent a l'obtenció del títol Superior de Música en l'especialitat d'Interpretació, itinerari Clau, del Conservatori Superior de Música Salvador Seguí de Castelló. [2016/4791]  
Advertits errors en la publicació de la informació pública del projecte d'ordre esmentat en el Diari Oficial de la Comunitat Valenciana número 7811, de 22 de juny de 2016, es corregeixen a continuació:  
  
En el text en castellà.  
  
On diu:  
« Información pública del proyecto de orden por la que se establece y autoriza el plan de estudios conducente a la obtención del título Superior de Música en la especialidad de Interpretación, itinerario Llave, del Conservatorio Superior de Música Salvador Seguí de Castellón»;  
  
Ha de dir:  
«Información pública del proyecto de orden por la que se establece y autoriza el plan de estudios conducente a la obtención del título Superior de Música en la especialidad de Interpretación, itinerario Clave, del Conservatorio Superior de Música Salvador Seguí de Castellón».  
  
València, 22 de juny de 2016.- La directora general d'Universitat, Investigacio i Ciència: Josefina Bueno Alonso.
Diari Oficial de la Generalitat Valenciana


Sumari del DOGV 7819, del 01-07-2016 (2016/4581)

Notificació de la sentència dictada en el judici verbal número 1967/2015.
-------------------------------------------------------------------------

### Dades del document

Número de DOGV
:   7819

Data del DOGV
:   01-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4581


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el judici verbal número 1967/2015. [2016/4581]  
Carmen E. Sebastián Sanz, secretària del Jutjat de Primera Instància número 27 de València, mitjançant aquest edicte faig saber que en aquest jutjat se segueix judici verbal (250.2) 001967/2015, a instàncies de José Carlos Suay contra Vivian Silvana Romeo Ojeda, en què s'ha ordenat notificar la sentència dictada en aquestes actuacions que afecta Vivian Silvana Romeo Ojeda, la qual es troba en parador ignorat.  
  
I perquè valga de notificació de la sentència a la demandada en parador ignorat, sentència de la qual hi ha un exemplar a disposició seua en aquest jutjat, estenc aquest edicte que es fixarà al tauler d'anuncis del jutjat i es publicarà en el Diari Oficial de la Comunitat Valenciana.  
  
  
València, 25 de maig de 2016.- La secretària de l'Administració de Justícia: Carmen E. Sebastián Sanz.
Diari Oficial de la Generalitat Valenciana


Sumari del DOGV 7879, del 22-09-2016 (2016/7146)

Informació publica del projecte d'urbanització del programa d'actuació integrada de la unitat d'execució Ronda nucli urbà en sòl urbà.
--------------------------------------------------------------------------------------------------------------------------------------

### Dades del document

Número de DOGV
:   7879

Data del DOGV
:   22-09-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/7146


Data del document
:   14-09-2016

Organisme emissor
:   Ajuntament de Senija

Tipus de document
:   Anunci

Descriptors 

:   * Senija
    * administració local
    * pla d'urbanisme

Informació publica del projecte d'urbanització del programa d'actuació integrada de la unitat d'execució Ronda nucli urbà en sòl urbà. [2016/7146]  
Es tramita en aquest ajuntament expedient del projecte d'urbanizació del programa d'actuació integrada de la unitat d'execució Ronda nucli urbà en sòl urbà de Senija, d'acord amb el projecte tècnic redactat a aqueste efecte, la qual cosa se sotmet a informació pública durant el termini d'un mes a comptar des de la publicació en el Diari Oficial de la Comunitat Valenciana, als efectes que es formulen les observacions i al·legacions que s'estimen convenients.  
Durant el dit termini podrà ser examinat per qualsevol interessat en les dependències municipals d'Urbanisme síties a la plaça de l'Ajuntament, 3.  
Les àrees afectades són les següents:  
La unitat d'execució és la unitat d'execució Ronda nucli urbà, localitzada a l'est de la població i limita: al nord, el camí de la Cometa; al sud, l'antiga AV-1423, hui CV-745; a l'oest, la part de darrere dels edificis existents a la part posterior del carrer de la Mare de Déu dels Desemparats; i a l'est, límit del sòl urbà.  
El que es fa públic als efectes de l'article 177.1.a de la Llei 16/2005, de 30 de desembre, de la Generalitat, Urbanística Valenciana.  
  
Senija, 14 de setembre de 2016.- L'alcalde: Josep Ivars Crespo.
Diari Oficial de la Generalitat Valenciana


Sumari del DOGV 7931, del 05-12-2016 (2016/9631)

Informació sobre el tràmit d'audiència a les persones o entitats interessades en el recurs interposat contra la Resolució de 7 d'abril de 2015, del director general de l'Aigua, per la qual s'entrega i transmet el domini de l'embassament regulador de reg-conducció general del marge dret del riu Vinalopó a la Junta Central d'Usuaris de Vinalopó, l'Alacantí i Consorci d'Aigües de la Marina Baixa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7931

Data del DOGV
:   05-12-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/9631


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació sobre el tràmit d'audiència a les persones o entitats interessades en el recurs interposat contra la Resolució de 7 d'abril de 2015, del director general de l'Aigua, per la qual s'entrega i transmet el domini de l'embassament regulador de reg-conducció general del marge dret del riu Vinalopó a la Junta Central d'Usuaris de Vinalopó, l'Alacantí i Consorci d'Aigües de la Marina Baixa. [2016/9631]  
Per la present es dóna publicitat a la posada de manifest de l'expedient administratiu als efectes del tràmit d'audiència, previst en els articles 84 i 112 de la Llei 30/1992, de règim jurídic de les administracions públiques i del procediment administratiu comú, sobre el recurs de reposició interposat per la Comunitat General d'Usuaris del Vinalopó Mitjà i l'Alacantí, contra la Resolució de 7 d'abril de 2015, del director general de l'Aigua, per la qual s'entrega i transmet el domini de l'embassament regulador de reg-conducció general del marge dret del riu Vinalopó a la Junta Central d'Usuaris de Vinalopó, l'Alacantí i Consorci d'Aigües de la Marina Baixa.  
El termini per a presentar al·legacions per les persones o entitats interessades serà de quinze dies una vegada publicat en el Diari Oficial de la Generalitat Valenciana, i podran al·legar i presentar els documents i justificacions que s'estimen pertinents.  
La documentació corresponent a l'expedient pot consultar-se, en horari de matí, de 09.00 a 14.00 hores, de dilluns a divendres, en les dependències de la Direcció General de l'Aigua situades a:  
València. Direcció General de l'Aigua. Ciutat administrativa 9 d'Octubre; carrer Castán Tobeñas, 77, edifici B2, segona planta. 46474 València.  
Alacant. Direcció Territorial. Carrer Professor Manuel Sala, núm. 2. 03068 Alacant.  
  
València, 30 de novembre de 2016.- El director general de l'Aigua: Manuel Aldeguer Sánchez.
Diari Oficial de la Generalitat Valenciana


Sumari del DOGV 7809, del 20-06-2016 (2016/4146)

Notificació de la sentència dictada en el procediment de divorci contenciós número 138/2015.
--------------------------------------------------------------------------------------------

### Dades del document

Número de DOGV
:   7809

Data del DOGV
:   20-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4146


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el procediment de divorci contenciós número 138/2015. [2016/4146]  
Procediment: divorci contenciós 000138/2015.  
De: Sonia Pedregosa Salvador.  
Procuradora: María Isabel Campos Domínguez.  
Contra: Sergiu Falamas.  
En aquest procediment, seguit a instàncies de Sonia Pedregosa Salvador contra Sergiu Falamas, s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 82/2016  
Massamagrell, 20 de maig de 2016  
Ana María Lillo Sánchez, jutgessa substituta del Jutjat de Primera Instància número 1 de Massamagrell, he vist aquestes actuacions de judici verbal de divorci, seguides en aquest jutjat amb el número 138/2015, a instàncies de Sonia Pedregosa Salvador, representada per la procuradora M.ª Isabel Campos Domínguez i assistida de la lletrada Irene Sánchez Cuerda, contra Sergiu Falamas, declarat en rebel·lia.  
  
Dispositiva  
Estime la demanda plantejada per Sonia Pedregosa Salvador, representada per la procuradora M.ª Isabel Campos Domínguez, contra Sergiu Falamas, en rebel·lia, i declare dissolt, per causa de divorci, el matrimoni contret pels esmentats cònjuges, amb tots els efectes legals.  
  
Tot això sense fer una especial condemna a les costes d'aquest procediment.  
I una vegada siga ferma aquesta resolució, remeteu-ne un testimoniatge al registre civil on conste inscrit el matrimoni, perquè l'anoten al marge.  
Aquesta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, cal anotar al llibre corresponent, de la qual es portarà un testimoniatge a les actuacions originals, i serà notificada a les parts fent-los saber que, en contra, s'hi pot interposar un recurs d'apel·lació, que cal interposar en el termini dels 20 dies següents a la notificació, davant de l'Audiència Provincial de València, que pronuncie, mane i firme.  
Publicació. La sentència anterior va ser llegida i publicada per la jutgessa que la va dictar, de forma legal, i en el dia de la seua data. En done fe.»  
  
I atés que el demandat, Sergiu Falamas, es troba en parador desconegut, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte, per a portar a efecte la diligència número 82/2016.  
  
Massamagrell, 24 de maig de 2016.- La lletrada de l'Administració de Justícia: Rosa M.ª Salvador Cano.